b'\n_START_ARTICLE_\nIsengard (sastav)\n_START_SECTION_\nGlazbeni stil i tekstovi\n_START_PARAGRAPH_\nVe\xc4\x87ina tekstova inspirirana je nordijskom mitologijom. Isengardova glazbena izdanja me\xc4\x91usobno se izrazito razlikuju; iako je prvi demo uradak grupe \xc5\xbeanrovski blizak death metalu, ostala izdanja spajaju black metal sa elementima norve\xc5\xa1ke tradicionalne glazbe. Pjesme sastava sadr\xc5\xbee elemente navedenih \xc5\xbeanrova ali u njima nisu prisutni tipi\xc4\x8dni duboki vokali, ve\xc4\x87 je vokalni stil sli\xc4\x8dniji onom prisutnom u \xc5\xbeanru viking metala, dok je glazba sli\xc4\x8dna i glazbi Storma, sastava \xc4\x8diji je Fenriz bio jedan od \xc4\x8dlanova. Upitan o Isengardu u intervjuu sa Lucemom Ferom u listopadu 2007., Fenriz je izjavio da ne "razumije za\xc5\xa1to ga ljudi toliko vole". Komentirao je kako ljudi vole "elemente" koje on sam ne voli, to jest elemente folk metala.'